૮૪નો ટાર્ગેટ ચેઝ કરવા બૅટિંગમાં ઊતરેલી ઘોઘારી વીસા શ્રીમાળી જૈનની બીજી ઓવરમાં ૧૭ રનના સ્કોરે વિકેટ પડતાં સ્કોર ધીમો થઈ ગયો હતો અને ચોથી ઓવરમાં બીજી વિકેટ પડતાં સઈ સુતાર વાંઝા નાઘેરના ખેલાડીઓ વધુ આક્રમક બન્યા હતા, પરંતુ ત્રીજા અને ચોથા ક્રમે આવેલા અંકિત દોશી (૧૮) અને વિપુલ સંઘવી (૨૫)ની પાર્ટનરશિપ પાંચમી પાવરઓવરમાં કુલ ૨૧ રન લઈને બૅટિંગ-ટીમ માટે સંઘર્ષપૂર્ણ સમય ખતમ કરીને જીતના આંકડાની નજીક લઈ ગઈ હતી. બન્ને બૅટ્સમેનોએ નૉટ-આઉટ રહીને ૮.૫ ઓવરમાં બે વિકેટે ૮૫ રનનો સ્કોર કરી ૮ વિકેટે વિજય મેળવ્યો હતો.